recursal/SuperWikiNEXT-32B huggingface dataset:
**סוזן סטרסברג** (באנגלית: **Susan Strasberg**;‏ 21 במאי 1938 – 21 בינואר 1999) הייתה שחקנית קולנוע, תיאטרון וטלוויזיה יהודייה-אמריקאית.

ביוגרפיה
--------

נולדה כ**סוזן אליזבת סטרסברג** ללי סטרסברג, המנהל של הסטודיו הידוע למשחק הקרוי על שמו בניו יורק ולאשתו פאולה שהייתה גם היא שחקנית ומורה למשחק באותו סטודיו. שניהם יהודים שהיגרו לאמריקה מאירופה. כבר בגיל צעיר הייתה בעולם המשחק.

ב-1955 גילמה את דמותה של אנה פרנק בהפקה בברודוויי של יומנה של אנה פרנק. על תפקיד זה הייתה מועמדת לפרס טוני לשחקנית הטובה ביותר (דרמה) לשנת 1956.

באותה שנה השתתפה בסרט "פיקניק, בתור נערה מתבגרת לצד שחקנים נודעים כמו ויליאם הולדן וקים נובאק ובסרט קורי העכביש כחולה צעירה במוסד פסיכיאטרי. תוך זמן קצר התפרסמה ותמונותיה הופיעו בשערים של ניוזוויק ולייף. ב-1958 השתתפה בסרטו של סידני לומט "זרקורי במה" לצדם של הנרי פונדה, כריסטופר פלאמר וג'ואן גרינווד. 

היא המשיכה להופיע בסרטים אבל בהצלחה פחותה. בשנות ה-60 התגוררה מספר שנים באיטליה והופיעה במספר סרטים. ב-1960 שיחקה בסרט האיטלקי "קאפו" בתור נערה יהודייה ההופכת במחנה ריכוז לקאפו. הסרט היה מועמד לפרס אוסקר לסרט הזר הטוב ביותר.

לאחר גירושיה החלה להופיע בטלוויזיה בסדרות רבות כמו בוננזה.

סטרסברג פרסמה שני ספרים: Bittersweet שהוא אוטוביוגרפיה (1980) ו-Marilyn and Me ‏(1990), על יחסיה עם מרילין מונרו. מונרו הייתה תלמידה של פאולה סטרסברג והייתה בת בית אצלם, הייתה ממש אחות חורגת לסוזן. היא התוודתה לסוזן כי ברצונה להתגייר היות שהיהודים נדחו על ידי כולם, כמוה.

חיים אישיים
-----------

ב-1965 נישאה לשחקן כריסטופר ג'ונס (1941–2014) ונולדה להם בת אחת, ג'ניפר. הנישואים התפרקו ב-1968. לפני כן היו לה יחסים עם וורן בייטי, קרי גרנט וריצ'רד ברטון.

סטרסברג נפטרה ב-1999 בגיל 60 לאחר מאבק של מספר שנים בסרטן השד.

קישורים חיצוניים
----------------

ויקישיתוף מדיה וקבצים בנושא **סוזן סטרסברג** בוויקישיתוף

* סוזן סטרסברג, במסד הנתונים הקולנועיים IMDb (באנגלית)
* סוזן סטרסברג, באתר "אידיבי", מאגר הידע העברי לקולנוע ישראלי ועולמי
* סוזן סטרסברג, באתר AllMovie (באנגלית)
* סוזן סטרסברג, באתר Rotten Tomatoes (באנגלית)
* סוזן סטרסברג, במסד הנתונים הקולנועיים KinoPoisk (ברוסית)
* סוזן סטרסברג, באתר "Find a Grave" (באנגלית)
* סוזן סטרסברג על מרילין מונרו, באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277027905171
* BIBSYS: 90854719
* BNE: XX1540654
* BnF: cb11925635s (data)
* CiNii: DA02640353
* GND: 119540746
* ISNI: 0000 0000 7730 0109
* LCCN: n79138311
* NDL: 00457889
* NKC: jx20090511014
* NLP: a0000002412983
* NTA: 07384117X
* SNAC: w6574g4w
* SUDOC: 027150143
* VIAF: 44305794
* WorldCat: lccn-n79138311

 |
**יוספינה סופיה איוואלו מתילדה, נסיכת דנמרק ורוזנת מונפזאט** (בדנית: **Josephine Sophia Ivalo Mathilda, prinsesse til Danmark, komtesse af Monpezat**; נולד ב-8 בינואר 2011) היא נסיכה דנית, בתם של פרדריק העשירי, מלך דנמרק ושל המלכה מארי (לשעבר: דונלדסון). היא הרביעית בסדר הירושה לכתר הדני, אחרי אחיה הגדול נסיך הכתר הנסיך כריסטיאן, אחותה הגדולה הנסיכה איזבלה, ואחיה התאום הנסיך וינסנט.

ביוגרפיה
--------

הנסיכה יוספינה נולדה בקופנהגן ב-8 בינואר 2011 בשעה 10:56. היא בתם של פרדריק, מלך דנמרק, בנה הבכור של מרגרטה השנייה, מלכת דנמרק ושל המלכה מארי (לשעבר: דונלדסון) ילידת אוסטרליה. יש לה אח ואחות גדולים: כריסטיאן ואיזבלה. 26 דקות לפני לידתה, נולד אחיה התאום הנסיך וינסנט. לידת התאומים נחגגה במטח של 21 פגזי תותח מבסיס הצי הולמן ומטירת קרונבורג. ב-14 באפריל הוטבלו הנסיכים בכנסיית הולמן, ושמותיהם החדשים נחשפו לציבור. בין סנדקיה של יוספינה, היו דודתה הנסיכה מריה והנסיך קרלו, דוכס קסטרו.

ב-15 באוגוסט 2017, וינסנט ויוספינה החלו ללמוד בבית הספר הציבורי Tranegårdsskolen בקופנהגן, שבו למדו לפניהם גם כריסטיאן ואיזבלה. התאומים חולקו לכיתות נפרדות, לפי בקשת הוריהם. בספטמבר 2023, יוספינה עברה ללמוד בבית הספר Kildegård Privatskole.

תואר
----

עם לידתה, קיבלה יוספינה את התואר: "הוד מעלתה המלכותית יוספינה נסיכת דנמרק ורוזנת מונפזאט".

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אנדרה דה לאבורד דה מונפזאט |   | רנה איבון דורסנו |   | פרדריק התשיעי, מלך דנמרק |   | אינגריד, נסיכת שוודיה |   | פטר דונלדסון |   | מרי דאלגליש |   | ארצ'יבלד הורן |   | אליזבת גיבסון מלרוז |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | הנריק, נסיך דנמרק |   |   |   |   |   | מרגרטה השנייה, מלכת דנמרק |   |   |   |   |   | ג'ון דאלגליש דונלדסון |   |   |   |   |   | הנרייטה קלארק הורן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרדריק העשירי, מלך דנמרק |   |   |   |   |   |   |   |   |   |   |   |   |   | מארי, מלכת דנמרק |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **יוספינה, נסיכת דנמרק** |
|

קישורים חיצוניים
----------------

ויקישיתוף מדיה וקבצים בנושא **יוספינה, נסיכת דנמרק** בוויקישיתוף

* העמוד הרשמי של הנסיכה יוספינה באתר משפחת המלוכה

הערות שוליים
------------

1. ↑  "A Prince and a Princess are born"
2. ↑  "Godfathers and Godmothers to the Prince and Princess"
3. ↑  "Prinsesse Josephine og prins Vincent fylder år".
4. ↑  "HRH Princess Josephine begins at new school"
**יום ההיגיון העולמי** הוא יום בינלאומי שהוכרז על ידי אונסק"ו, שבו מציינים את משמעות המושג היגיון (לוגיקה) וההשלכותיו המעמיקות על קהילת המדע והיצירה המדעית. אונסק"ו, יחד עם המועצה הבינלאומית לפילוסופיה ומדעי האדם (CIPSH) החליטו להכריז על יום זה בנובמבר 2019, והוא מצוין ב-14 בינואר מדי שנה. הוא נחגג לראשונה ב-14 בינואר 2019, עוד לפני ההכרזה. התאריך שנבחר לציון יום ההיגיון העולמי הוא יום מותו של קורט גדל ותאריך לידתו של אלפרד טרסקי, שניים מהלוגיקאים הבולטים במאה העשרים.

הכרזה
-----

ההכרזה על יום ההיגיון העולמי הוצעה לוועד המנהל של אונסק"ו באמצע 2019. הוא נדון ואומץ במושב ה-207 של מועצת המנהלים של אונסק"ו באוקטובר 2019  והוצע לוועידה הכללית ה-40 של אונסק"ו. ב-26 בנובמבר 2019, הוועידה הכללית ה-40 הכריזה על ה-14 בינואר כיום ההיגיון העולמי, בתיאום ה- CIPSH .

חגיגות
------

אגודת *Logica Universalis*, אגודה לא רשמית לקידום היגיון הקשורה באופן הדוק לז'אן-איב בז'יאו (אנ'), קידמה את חגיגת יום ההיגיון העולמי 2019 על ידי עידוד אקטיביסטים ברחבי העולם לארגן אירועים עצמאיים ב-14 בינואר 2019. כשישים אירועים כאלה אורגנו ב-33 מדינות. הצלחתו של יום ההיגיון העולמי הראשון והבלתי פורמלי הזה היוותה חלק מהדיונים של הוועידה הכללית ה-40 של אונסק"ו בנובמבר 2019, שהובילה להכרזה הרשמית של אונסק"ו. יום ההיגיון העולמי 2020 נחגג בכשישים אירועים ב-35 מדינות.

קישורים חיצוניים
----------------

* יום ההיגיון העולמי באתר אונסק"ו

הערות שוליים
------------

1. ↑  "UNESCO Executive Board, Two hundred and seventh session: 207 EX/42". *UNESDOC Digital Library*. 13 בספטמבר 2019. p. 3. נבדק ב-20 באוגוסט 2020. `{{cite web}}`:  (עזרה)
2. ↑  "UNESCO Executive Board, Two hundred and seventh session: 207 EX/Decisions". *UNESDOC Digital Library*. 23 בנובמבר 2019. p. 68. נבדק ב-20 באוגוסט 2020. `{{cite web}}`:  (עזרה)
3. ↑  "UNESCO, Records of the General Conference, 40th session, Paris, 12 November – 27 November 2019, Volume 1: Resolutions". *UNESDOC Digital Library*. 2020. p. 36. נבדק ב-20 באוגוסט 2020. `{{cite web}}`:  (עזרה)
4. ↑  "LUA: Logica Universalis Association". נבדק ב-20 באוגוסט 2020. `{{cite web}}`:  (עזרה)
5. ↑  "1st World Logic Day 2019 — January 14, 2019". *LUA*.
6. ↑  "2nd World Logic Day 2020 — January 14, 2020". *LUA*.
**מגדל חיפה** או **מלון מגדל חיפה** הוא גורד שחקים שנבנה ב-1992, וממוקם במגרש שחזית אחת שלו פונה לרחוב הרצל 63 וחזית שנייה לרחוב החלוץ בהדר הכרמל בחיפה. המגדל שבתכנונו הוחל בשנות ה-70 מתנשא לגובה של 23 קומות וכ-71 מטרים.

המגדל שתוכנן על ידי האדריכל משה אורן נבנה במהלך שנות ה-80, אך המלון שתופס את מרב קומותיו נפתח לאחר עיכובים רבים רק ב-1992. הבניין הוא הגבוה ביותר שנבנה לאורך רחוב הרצל ובסביבתו הקרובה והודות לכך בולט היטב בשכונה. אלמנטים שתוכננו ולא בוצעו בבניין היו מעבר תת-קרקעי שיועד לקשר בין קומת המסחר ברחוב הרצל ובין צדו השני של הרחוב הסואן. על גג הבניין תוכננה לקום מסעדה, שממנה יתאפשר לסועדים להנות גם מנוף פנורמי של העיר.

הבניין כולל חניון מקורה בקומותיו התחתונות, שטחי מסחר הפונים לרחובות החלוץ והרצל, קומות משרדים בהן שולבו מפרסות בדופן הפונה לכיוון הר הכרמל וכן מלון ובו כ-100 חדרים בדרגת שלושה כוכבים. כיום שטחי המסחר הפונים לרחוב החלוץ אינם פעילים ונטושים. צרותו הייחודית ניתנה לו באמצעות קומות המשרדים שרחבות יותר באופן הדרגתי ומעניקות לבניין את התנופה העיצובית.

בשל עיצובו הידוע של המגדל, הוא בולט בנוף האורבני של חיפה ונחשב די מפורסם מבין מבניה ומגדליה ונראה למיטב גם מרחוק.

* חדר במלון מגדל חיפהחדר במלון מגדל חיפה
* נוף מהחדרנוף מהחדר
* חזית מגדל חיפה לרחוב החלוץחזית מגדל חיפה לרחוב החלוץ
* מבואת הכניסה המסחרית למגדל חיפהמבואת הכניסה המסחרית למגדל חיפה

קישורים חיצוניים
----------------

* 

* אתר האינטרנט הרשמי של מגדל חיפה
* מיכאל יעקובסון: סיבוב במלון מגדל חיפה, באתר 'חלון אחורי', 9 בדצמבר 2023.
**פלורה סויה** (באנגלית: **Flora Suya**) היא שחקנית מלאווית. היא הייתה מועמדת לשחקנית הטובה ביותר בטקס פרסי האקדמיה האפריקאית לקולנוע בשנת 2010 (בטקס פרסי האקדמיה האפריקאית לקולנוע ה-6 (אנ')) ובשנת 2013 (בטקס פרסי האקדמיה האפריקאית לקולנוע ה-9 (אנ')).

קריירה
------

יחד עם השחקנית טפיווה גוואזה (אנ'), פלורה סויה שיחקה בתפקיד הראשי בסרט "Seasons of a Life" (בתרגום חופשי לעברית: עונות השנה) אשר יצא בשנת 2010. הסרט מספר על חוויית המשרתת האפריקאית, אשר הוטרדה מינית על ידי הבוס שלה, ולאחר מכן הוא הכחיש זאת. על תפקידה בסרט, היא הייתה מעומדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2013 היא שיחקה בסרט שהפיק צ'ארלס שמו ג'ויה (אנ')‏, "Last Fishing Boat" (בתרגום חופשי לעברית: סירת הדיג האחרונה), שם היא שיחקה את אשתו של פוליגמוס ומאהבת של תייר. על השתתפותה בסרט היא הייתה מועמדת לפרס השחקנית הטובה ביותר בטקסי פרסי האקדמיה האפריקאית לקולנוע. בשנת 2014, דווח שהיא תשתתף בסרט הזמבי, "Chenda" (בתרגום חופשי לעברית: צ'נדה), אשר מספר על צרות הנשים העקרות, ועל התגובה השלילית של הגברים באפריקה כלפי המצב. הסרט הושק בקולנוע בדצמבר 2014, ושוחרר בשנת 2015. בשנת 2016, הסרט שלה "My Mother's Story" (בתרגום חופשי לעברית: הסיפור של אמא שלי) הוכרז כאחד מסרטי הפתיחה בפסטיבל עמק הסיליקון בארצות הברית. הסרט מספר על הסבל של הנשים כדי לאבטח את ביתם ללא עזרה מהבעל. בסרט היא משחקת את טדלה, אם חד-הורית בסביבה אפריקאית מגדרית ותרבותית רגישה.

פילמוגרפיה מובחרת
-----------------

* Seasons of a Life‏ (2010)
* Last Fishing Boat‏ (2013)
* Chenda‏ (2014)
* My Mother's Story‏ (2016)

מועמדויות
---------

* 2010: השחקנית הטובה ביותר בטקס פרסי האקדמיה האפריקאית לקולנוע.
* 2013: השחקנית הטובה ביותר בטקס פרסי האקדמיה האפריקאית לקולנוע.

קישורים חיצוניים
----------------

* פלורה סויה, ברשת החברתית פייסבוק
* פלורה סויה, במסד הנתונים הקולנועיים IMDb (באנגלית)

הערות שוליים
------------

1. ↑  ArtMattan Productions Adds Award-Winning Malawian Film ‘Seasons of a Life’ To Library,‏ Tambay A. Obenson, באתר "IndieWire"‏, 3 באוגוסט 2012
2. ↑  AMAA 2010: Malawi’s Flora Suya in top race for Best Actress award, באתר "The Nigerian Voice Homepage"‏, 26 במרץ 2010
3. ↑  Malawian new film 'The Last Fishing Boat' hits the market this month, באתר "Malawi Nyasa Times"‏, 2 בדצמבר 2012
4. ↑  AMAA 2013: Rita Dominic, Yvonne Okoro, Flora Suya… Who becomes Africa’s queen of the screen?, באתר "YNaija"‏, 20 באפריל 2013
5. ↑  MALAWIAN ACTRESS, FLORA SUYA TO FEATURE IN ZAMBIAN MOVIE,‏ Robert Ngwira, באתר "Face Of Malawi"‏, 21 ביולי 2014
6. ↑  Flora Suya’s Zambian movie launched,‏ Yvonnie Sundu, באתר "The Nation"‏, 11 בדצמבר 2014

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פלורה סויה"**.
**פרנק ת'ורנטון בול** (באנגלית: **Frank Thornton Ball**;‏ 15 בינואר 1921 - 16 במרץ 2013) היה שחקן אנגלי המוכר בעיקר בשל תפקידו כקפטן פיקוק בסדרה הקומית "מישהו מטפל בך?".

קורות חיים
----------

ת'ורנטון נולד בלונדון והתעניין במשחק מגיל צעיר, אך בשל התנגדותו של אביו אשר העדיף כי בנו ימצא עבודה "הגונה" יותר, החל לעבוד בחברת ביטוח עם סיום לימודיו בתיכון. עם זאת, לא זנח את שאיפותיו ובמקביל לעבודתו למד משחק בלימודי ערב. לאחר שנתיים ביקשה ממנו הנהלת בית הספר למשחק להתחיל ללמוד בתוכנית הלימודים המלאה, והוא השתלב בתוכנית זו לאחר שהצליח לשכנע את אביו לממן את לימודיו. 

בין השנים 1945 ל-1947 שירת כקצין בחיל האוויר המלכותי, ולאחר שחרורו הצטרף לתיאטרון רפרטואר קטן.

ב-1954 השתתף לראשונה בתפקיד קטן בסרט קולנוע שעליו זכה לקרדיט, "Radio Cab Murder". במהלך שנות ה-50 הופיע במספר סרטי קולנוע בריטים נוספים, ובשנות ה-60 החל להשתתף גם במספר סדרות טלוויזיה קומיות, ביניהן "It's a Square World" ו-"Till Death Us Do Part".

בין השנים 1972 ל-1985 גילם את דמותו של קפטן פיקוק בסדרת הטלוויזיה "מישהו מטפל בך?". במקביל הופיע בסרטי קולנוע ובסדרות טלוויזיה נוספות. לאחר שהסדרה ירדה מהמרקעים ירד היקף הפעילות של ת'ורנטון. בשנת 1997, והוא בן 76, הצטרף לצוות השחקנים של קומדיית המצבים הוותיקה "בערוב ימי היין" (Last of the Summer Wine), בה גילם את דמותו של טרולי, שוטר שיצא לגמלאות. בתפקיד זה הוא שיחק במשך 11 שנים, עד שנת 2008.

נפטר ב-16 במרץ 2013, בגיל 92.

ת'ורנטון היה נשוי (מאז 1945) לשחקנית בריל אוונס, אב לבת וסב לשלושה.

קישורים חיצוניים
----------------

* פרנק ת'ורנטון, במסד הנתונים הקולנועיים IMDb (באנגלית)
* פרנק ת'ורנטון, באתר AllMovie (באנגלית)
* פרנק ת'ורנטון, במסד הנתונים הקולנועיים KinoPoisk (ברוסית)
* פרנק ת'ורנטון, באתר MusicBrainz (באנגלית)
* פרנק ת'ורנטון, באתר Discogs (באנגלית)
* פרנק ת'ורנטון, באתר "Find a Grave" (באנגלית)

הערות שוליים
------------

1. ↑  nrg מעריב, מת השחקן פרנק ת'ורנטון מ"מישהו מטפל בך?", באתר nrg‏, 18 במרץ 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007433849805171
* BNE: XX1512260
* BnF: cb14233071x (data)
* GND: 134637992
* ISNI: 0000 0001 2022 1458
* LCCN: n88655630
* MusicBrainz: 84184bb0-5d47-4912-8ea2-bd2bc029116e
* NKC: xx0182030
* NTA: 419668136
* VIAF: 21260447
* WorldCat: lccn-n88655630

 |
**צבי לנזמן** (נולד ב–27 ביוני 1983) הוא במאי, צלם ומפיק קולנוע וטלוויזיה ישראלי. יוצר הסרט "הטיפול" (כאן 11) המתעד לראשונה טיפולי המרה מתוך חדר הטיפולים, זוכה פרס חבר השופטים בפסטיבל דוקאביב ומענק הפקה של קרן סאנדנס.

ביוגרפיה
--------

לנזמן נולד בירוחם למשפחה דתית. אימו היא הרבנית לאה שקדיאל. התחנך בבית ספר ממלכתי דתי "קול יעקב" ובתיכון למדעים ואומנויות בירושלים במגמת אמנות. בין השנים 2002–2006, התגייס ליחידת עורב נח"ל, ושירת כמ"מ וקצין הדרכה בגדוד הסיור הבדואי. לאחר שחרורו השתלב בלימודי מחול בלהקת ורטיגו. למד קולנוע במדרשה לאמנויות בית ברל. בין השנים 2008–2013 למד בבית הספר סם שפיגל לקולנוע ולטלוויזיה.

לנזמן מתגורר ברעננה.[דרוש מקור]

סרטיו כבמאי
-----------

בשנת 2011, כתב, שיחק וביים את "חום גופך", סרט סטודנטים עלילתי קצר שהשתתף בפסטיבלים לקולנוע הומו-לסבי. בשנת 2014, ביים את "אחרית דבר" סרט עלילתי קצר. 

בין השנים 2016–2018 ביים יחד עם הבמאי איתי עקירב את "שפה חיה" - מקבץ סרטים קצרים.

בשנת 2021 ביים את הסרט הדוקומנטרי הראשון שלו באורך מלא "הטיפול". הסרט נתמך על ידי כאן 11, הקרן החדשה לקולנוע ולטלוויזיה, קרן מימונידס, והקרן היוקרתית של מכון סאנדאנס, ארה״ב. הסרט זכה בפרס חבר השופטים בפסטיבל דוקאביב 2021, הוקרן בתחרות הרשמית פסטיבל הקולנוע הבינ״ל סנטה ברברה, בתחרות הרשמית בפסטיבל Movies That Matter בהאג, בפסטיבל הקולנוע היהודי של סן פרנסיסקו ונבחר להפצה על ידי The Film Collaborative, לוס אנג׳לס.

סרטיו כצלם
----------

בשנת 2015, שימש לנזמן כצלם של הסרט ״בית האילמת״ בבימוי של תמר קיי זוכה פסטיבל ירושלים, פסטיבל דוקאביב ופסטיבל קרקוב בשנת 2016. בשנת 2017 צילם את הסדרה "מלאכי השביל" של תאגיד השידור הציבורי כאן ובאותה השנה ביצע צילום נוסף לסרט ״המוזיאון״ של הבמאי רן טל. בשנת 2018 שימש כצלם נוסף בסדרה הדוקומנטרית הישראלית "אמבולנס".

קישורים חיצוניים
----------------

ויקישיתוף מדיה וקבצים בנושא **צבי לנזמן** בוויקישיתוף

* צבי לנזמן, במיזם "אישים" לתיעוד היצירה הישראלית
* צבי לנזמן, במסד הנתונים הקולנועיים IMDb (באנגלית)
* צבי לנזמן, באתר ספר הקולנוע הישראלי
* צבי לנזמן, באתר (איגוד הבמאיות והבמאים)

הערות שוליים
------------

1. ↑  אתר למנויים בלבד נירית אנדרמן, "הוא אמר שאנחנו סטרייטים עם בעיות, שנוכל להחלים מזה", באתר הארץ, 17 באוגוסט 2021
2. ↑  הטיפול | NFCT, באתר nfct.org.il
3. ↑  חום גופך, באתר www.ishim.co.il
4. ↑  שפה חיה, באתר Jerusalem Cinematheque – Israel Film Archive
5. ↑  זוהר אורבך, ‏"הטיפול": הצצה ל"טיפולי ההמרה" בחברה החרדית, באתר ‏מאקו‏, 19 באוגוסט 2021
6. ↑  מערכת כאן, הטיפול, באתר כאן
7. ↑  מרט פרחומובסקי, בית האילמת [תיעודי קצר], באתר ספר הקולנוע הישראלי, ‏2017-08-02
8. ↑  צבי לנזמן, באתר Jerusalem Film Festival
9. ↑  המוזיאון, באתר הפורום הדוקומנטרי בישראל
**פלויד קירק האסקל** (באנגלית: **Floyd Kirk Haskell**‏; 7 בפברואר 1916 – 25 באוגוסט 1998) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת קולורדו בשנים 1973–1979.

ביוגרפיה
--------

פלויד האסקל נולד במוריסטאון שבניו ג'רזי, בנם של אדוארד קירק וגלדיס (לבית קלארקסון) האסקל. אביו היה בנקאי השקעות. ב-1937 השלים לימודי תואר ראשון באוניברסיטת הרווארד. במהלך לימודיו שיחק בקבוצות הפוטבול, הרוגבי והכדורגל והיה נשיא "מועדון הרי הרוקי". ב-1941 קיבל תואר במשפטים מבית הספר למשפטים באוניברסיטת הרווארד. באותה שנה נישא לאיילין ניקול, אשר הייתה רעייתו עד גירושיהם ב-1976. נולדו להם שלוש בנות — איוני, אוולין ופמלה.

בשנים 1941–1945, במהלך מלחמת העולם השנייה, שירת האסקל בצבא ארצות הברית. הוא נלחם בקרבות באסיה והשתחרר בדרגת מייג'ור. הוא עוטר בכוכב הארד על עבודתו המודיעינית. ב-1946, אחרי שירותו הצבאי, התקבל האסקל ללשכת עורכי הדין של מדינת קולורדו ועבר לדנוור, שם עבד כעורך דין לענייני מיסוי.

ב-1964 נבחר האסקל לבית הנבחרים של מדינת קולורדו כנציג מחוז אראפהו, וכיהן בו עד 1969 מטעם המפלגה הרפובליקנית. כחבר בית המחוקקים המדינתי, התמנה ב-1967 לעוזר מנהיג הרוב, כיהן כיושב ראש ועדת המשפט, והיה חבר בוועדות החינוך והכספים של הבית. ב-1970 עבר מן המפלגה הרפובליקנית למפלגה הדמוקרטית כמחאה על החלטת נשיא ארצות הברית ריצ'רד ניקסון לפלוש לקמבודיה במהלך מלחמת וייטנאם.

ב-1972 החליט האסקל להתמודד נגד הסנאטור הרפובליקני המכהן, גורדון אלוט, על מושבו בסנאט של ארצות הברית. בבחירות המקדימות במפלגה הדמוקטית גבר על אנתוני וולאק, חבר הסנאט של קולורדו ולימים נשיא בית המשפט העליון של קולורדו. בבחירות הכלליות התמודדו האסקל, אלוט ומתמודדים ממפלגת ראסה אונידה (Raza Unida Party) ומן המפלגה העצמאית האמריקאית. האסקל גבר על אלוט בפער של פחות מ-10,000 קולות. בבחירות לנשיאות ניצח בקולורדו הנשיא ניקסון. 

האסקל הושבע לתפקידו בינואר 1973. הוא כיהן כחבר בוועדת הכספים ובוועדת האנרגיה ומשאבי הטבע, שם יצא לו מוניטין של תומך ברפורמה במערך המיסוי וכסביבתן. הוא תמך בוויסות פליטות גזים מכלי רכב, באמנות תעלת פנמה ובשימוש במקורות אנרגיה חלופיים. ב-1978 הפסיד האסקל בבחירות לתקופת כהונה שנייה לחבר בית הנבחרים של ארצות הברית ויליאם ארמסטרונג, בפער של 40% לעומת 59% מקולות הבוחרים.

לאחר הקריירה שלו בסנאט העתיק האסקל את מגוריו לוושינגטון הבירה, שם עסק בעריכת דין בטרם הצטרף לארגון "Common Cause" ולקבוצה דו-מפלגתית של חברי קונגרס לשעבר שקראו לרפורמה במימון בחירות. ב-1979 נישא האסקל בשנית לנינה טוטנברג, הכתבת לענייני משפט של NPR, והם נשארו נשואים עד למותו ב-1998. האסקל סבל מדימום מוחי ב-1994 לאחר שנפל על קרח ליד ביתו בוושינגטון. הוא נפטר כתוצאה מדלקת ריאות ארבע שנים לאחר מכן, בגיל 82, כשחזר מחופשה במיין עם רעייתו.

קישורים חיצוניים
----------------

* פלויד האסקל באתר המדריך הביוגרפי של הקונגרס של ארצות הברית (באנגלית)
* פלויד האסקל, באתר "Find a Grave" (באנגלית)

הערות שוליים
------------

1. ↑  ליזט אלברץ, Floyd Haskell, 82, Ex-Senator From Colorado, באתר הניו יורק טיימס, 26 באוגוסט 1998 (באנגלית)
2. ↑  Floyd Haskell Dies, באתר וושינגטון פוסט, 26 באוגוסט 1998 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016020644
* US Congress: H000317
* VIAF: 204145858281323022727
* WorldCat: lccn-no2016020644

 |
**יצחק אינצ'י (עינצ'י)** (נולד ב-2 בנובמבר 1949) הוא כדורגלן עבר ישראלי, שהיה מהבולטים בשחקני הפועל חיפה בשנות ה-70 של המאה ה-20.

ביוגרפיה
--------

אינצ'י נולד בבגדאד שבעיראק, ובגיל שנה עלה עם משפחתו לישראל. הוא החל לשחק כדורגל במחלקת הנוער של הפועל חיפה, שם היה מלך השערים. ב-1967 העלה אותו המאמן דוד פרקש לבוגרים וכבר במשחק הבכורה שלו הבקיע שער לרשתו של יצחק ויסוקר, שוער הפועל פתח תקווה ונבחרת ישראל. ב-1968 זומן אינצ'י לסגל נבחרת הנוער שהתכוננה לאליפות אסיה בבנגקוק. אינצ'י הוצב כקיצוני ימני ובעונת 1969/1970 היה התגלית של הקבוצה. כשהגיע לקבוצה המאמן הגרמני אובה קלימצ'בסקי ב-1971 הוא העביר את אינצ'י לשחק בקישור.

אינצ'י הצטיין בתפקידו החדש ותפס מקום של קבע במרכז השדה של הפועל חיפה לצידם של הכוכבים הגדולים באותה התקופה, איציק אנגלנדר ואלי לוונטל. הוא התבלט ביכולתו המקצועית ואופיו הנוח ונודע בחוש ההומור שלו. לאחר שכבש שער ניצחון מול מכבי תל אביב ב-1972, הכותרת למחרת בעיתון חדשות הספורט הייתה "ניצחון בקוטר אינצ'י". משחק המילים עם שם המשפחה של יצחק הפך מאותו הרגע למעין שם "חצי רשמי" כאשר עד עצם היום הזה, יצחק מוכר בשם "אינצ'י" ולא בשמו האמיתי "עינצ'י". ב-1973 הוא זומן לנבחרת העתודה. ב-1974 נכנס אינצ'י כמחליף במשחק גמר גביע המדינה מול הפועל פתח תקווה. בהארכה הוא חלף על פני שני שחקנים ובישל ליוסי ליפשיץ את שער הניצחון שהביא להפועל חיפה את הגביע השלישי בתולדותיה. בעונה שלאחר מכן היה אינצ'י שותף לעונה מצוינת של הקבוצה אותה סיימה במקום השני בליגה.

במחזור האחרון של עונת 1975/1976 נפצע אינצ'י בדרבי החיפאי לאחר תיקול עם ישעיהו שווגר ונותח בברכו. בעונה שלאחר מכן הוא התקשה להתאושש מהפציעה הקשה וישב רוב הזמן על הספסל. גם בעונת 1977/1978 הוא מעט לשחק וחזר להרכב לקראת סוף העונה. ב-1979 הקבוצה עברה תהליך של הצערה ואינצ'י שהיה השחקן הוותיק בקבוצה הרגיש שהגיע זמנו לעזוב לאחר 13 עונות בקבוצה הבוגרת של הפועל חיפה. באמצע אותה עונה הוא עבר להפועל עכו ובסיומה פרש סופית.

לאחר פרישתו אינצ'י אימן את קבוצת הנוער של הפועל חיפה בעונת 1984/1985. בתפקיד זה העלה את טל בנין מקבוצת הנערים לקבוצת הנוער. במקביל המשיך לעבוד ב"שקמונה", חברה ממשלתית-עירונית לשיקום הדיור בחיפה. בחברה זו החל לעבוד עוד בתקופתו ככדורגלן, התקדם בסולם הדרגות ואף התמנה לסמנכ"ל החברה.

קישורים חיצוניים
----------------

* יצחק אינצ'י באתר הוויקי של הפועל חיפה
* ראיון עם יצחק אינצ'י באתר הר הגעש באדום
* חדשות הספורט, 12/03/1972 בארכיון ההתאחדות לכדורגל
* עיר עם עבר: נוסטלגיה מהכרמל באתר nrg
**יצחק אייזיק קמינֵר** (**קאמינר**; מאי 1834, ה'תקצ"ד, ז'יטומיר, האימפריה הרוסית (אוקראינה) – 1901, ברן, שווייץ) היה משורר יהודי עברי.

ביוגרפיה
--------

קמינר נתפס להשכלה כנער, כך זכה לאחר חתונתו בגיל 16, בשנת 1854, במשרת מורה בבית הספר הממשלתי ליהודים של ז'יטומיר, שם לימד עד 1859. לאחר מכן עבר לקייב על מנת ללמוד רפואה באוניברסיטת קייב. כשהשלים את לימודיו שימש כרופא מחוזי בצ'רניהיב. (צ'רניגוב)

קמינר נטה לסוציאליזם, והיה קשור בפעילות מהפכנית. כתב שירים בעיתונים הסוציאליסטיים היהודיים "האמת" ו"אספת חכמים", אף שהסתייג מהנטיה להתבוללות שהתבטאה בחוגים אלו. כמו כן פרסם שירים ב"המגיד", "השחר", "הקול", "הכרמל' ועוד; שיריו מעבירים ביקורת על החסידים ועל המשכילים החדשים, במיוחד התלוצץ על טיפוסי ה'גבירים'. סדרת שירים שכתב בשם 'משכיל אל דל' מתארת ברוח חיובית את הטיפוס היהודי העממי.

קמינר הצטרף ל'חיבת ציון' והטיף לה בשיריו ובאספות עם. את מתנגדיה דן ברותחין ובבקורת קטלנית.

אחרי מותו פרסמו אחד העם וי"ח רבניצקי קובץ משיריו (אודיסה תרס"ו).

שיריו אינם נחשבים כבעלי ערך רב, אך בזמנו שימשו כתמרור אזהרה בפני התבוללות והיסחפות להשכלה רדיקלית.

מספריו
------

* סדר כפרות לבעל טקסי או, שבע תועבות בלבו: מסודרו של בני דן (ע"פ נוסח הריב"א ז"ל) (ווארשויא: דפוס א' גינז, תרל"ח)
* קינות מסידורם של בני דן (וויען: געארג בראג, תרל"ח)
* s:שירי יצחק בן אברהם, ד"ר קאמינר: כולל מבחר השירים שנדפסו בכתבי עת ובמאספים שונים עם הקדמה ותולדות המחבר (בצירוף תמונתו).

לקריאה נוספת
------------

* י"ח רבניצקי, פיטן לאומי, בתוך: דור וסופריו, א' קמג'.
* יוסף קלויזנר, היסטוריה של הספרות העברית החדשה, ו' 188.
* הלל ברזל, המנון ומאניפסט: יצחק אייזיק קמינר. בתוך: שירת חיבת ציון (תל אביב: ספרית פועלים, תשמ"ח 1987), עמ' 116–122.

קישורים חיצוניים
----------------

* כתבי יצחק קמינר בפרויקט בן-יהודה
* יצחק קמינר, ב"לקסיקון הספרות העברית החדשה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007517270105171
* ISNI: 0000 0000 4358 7076
* LCCN: no2004039098
* NTA: 301805849
* VIAF: 36625586
* WorldCat: lccn-no2004039098

 |
**סטיבן הארווי שיף** (באנגלית: **Steven Harvey Schiff**; ‏18 במרץ 1947 – 25 במרץ 1998) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת ניו מקסיקו מ-1989 ועד למותו ב-1998. שיף היה חבר המפלגה הרפובליקנית.

ביוגרפיה
--------

שיף נולד בשיקגו שבאילינוי. הוא השלים לימודי תואר ראשון באוניברסיטת אילינוי באורבנה-שמפיין ותואר שני במשפטים בבית הספר למשפט של אוניברסיטת ניו מקסיקו. שיף הצטרף למשמר הלאומי האווירי של ניו מקסיקו ב-1969, ושירת בכוחות המילואים של המשמר עד למותו. במהלך שירותו הצבאי נשלח למשימות במלחמת בוסניה ובמלחמת המפרץ.

מ-1972 עד 1981 היה שיף עוזר התובע העירוני באלבקרקי, ובשנים 1981–1989 כיהן כתובע המחוזי במחוז ברנלילו.

שיף עבד כעורך דין בניו יורק עד היבחרו אל הקונגרס של ארצות הברית ב-1988. הוא הושבע לתפקידו בראשית ינואר 1989. במהלך כהונתו גילה שיף עניין בעצמים בלתי מזוהים ולא פעם הפעיל לחץ על גורמים שונים בממשל לחשוף מידע על אודותיהם.

שיף נפטר באלבקרקי במהלך כהונתו החמישית בקונגרס, לאחר מאבק בקרצינומת תאי קשקש. בבחירות מיוחדות שנערכו למילוי מקומו נבחרה למושבו הת'ר וילסון הרפובליקנית.

קישורים חיצוניים
----------------

ויקישיתוף מדיה וקבצים בנושא **סטיבן שיף** בוויקישיתוף
* סטיבן שיף באתר המדריך הביוגרפי של הקונגרס של ארצות הברית (באנגלית)
* סטיבן שיף, באתר "Find a Grave" (באנגלית)

הערות שוליים
------------

1. ↑  AP‏, Steven H. Schiff, 51, New Mexico Congressman, באתר הניו יורק טיימס, 26 במרץ 1998 (באנגלית)
2. ↑  AP‏, Rep. Steve Schiff of New Mexico Dies at 51, באתר וושינגטון פוסט, 26 במרץ 1998 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2001015761
* SNAC: w6jb0cjz
* US Congress: S000125
* VIAF: 56257378
* WorldCat: lccn-no2001015761

 |
**פאול פלוסמן** (בגרמנית: **Paul Flussmann**‏ 14 ביוני 1900 - פברואר 1977) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 3 כסף ו-5 ארד. פעמיים ברציפות אלוף אוסטריה (1927 ו-1928). היה בין מייסדי הפדרציה הבינלאומית לטניס שולחן.

ביוגרפיה
--------

פלוסמן נולד וגדל בווינה, בן למשפחה יהודית. הוא התאמן במועדון הספורט של הכח וינה. בדצמבר 1925 הוא נישא לסטניסלווה רייס (נולדה ב-2 ביוני 1892). 

במסגרת אליפות הבינלאומית השנייה בטניס שולחן שנערכה בברלין, גרמניה ב-16 בינואר 1926 היה בין מייסדי הפדרציה הבינלאומית לטניס שולחן, שארגנה בשלב הראשון את הקונגרס הראשון בטניס שולחן שבו דנו בנושא הציוד, עקרונות וחוקי המשחק ואת אליפות העולם הראשונה שנערכה בלונדון, אנגליה בתחילת דצמבר אותה שנה. באליפות הוא זכה בשתי מדליות, כסף וארד. מדליית כסף בטורניר הקבוצתי ומדליית ארד בטורניר זוגות ביחד עם מוניו פילינגר.

באליפות העולם שנערכה בסטוקהולם שוודיה בשנת 1928 הוא זכה שוב בשתי מדליות, כסף וארד. מדליית כסף, בטורניר הקבוצתי ומדליית ארד בטורניר ביחידים.

באליפות העולם שנערכה בבודפשט הונגריה בשנת 1929 הוא זכה במדליית כסף בטורניר הקבוצתי בפעם השלישית ברציפות.

באליפות העולם שנערכה בבאדן בשנת 1933 הוא זכה שוב בשתי מדליות ארד בטורניר בזוגות ביחד עם ארווין קוהן היהודי ובטורניר הקבוצתי.

בשנות ה-30 הוא הקים מועדון טניס שולחן שבו אימן בין היתר את ריצ'רד ברגמן, קרל פישר, יעקב טרטקובר ופרי וייס. 

לפני פרוץ מלחמת העולם השנייה בסוף שנת 1938 הוא ברח לארצות הברית.

קישורים חיצוניים
----------------

* פאול פלוסמן, באתר *Table Tennis Guide* (באנגלית)
* Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)

* פאול פלוסמן, באתר הפדרציה העולמית לטניס שולחן

הערות שוליים
------------

1. ↑  Wiesław Pięta, Aleksandra Pięta, Czech and Polish Table Tennis Players of Jewish Origin in International Competition (1926-1957), PHYSICAL CULTURE AND SPORT. STUDIES AND RESEARCH (באנגלית)
מיקום קיימן
**קיימן בראק** (באנגלית: **Cayman Brac**) הוא אי בצפון מזרח איי קיימן שבים הקריבי.

האי ממוקם 143 ק"מ צפונית מזרחית לאי גראנד קיימן (הגדול באיי קיימן).

באי מתגוררים כ-2,100 תושבים (נכון ל-2010).

גאוגרפיה
--------

אורכו של האי 19 ק"מ ורוחבו הממוצע 2 ק"מ. שטחו של האי כ-38 קמ"ר. פני האי גבוהים משני איי קיימן האחרים. במרכז האי גבעת אבן גיר, שמדרונותיה מתונים, וגובהה המרבי 43 מטרים מעל פני הים.

האי קרוי על שם גבעה זו - "בראק" בגאלית היא "סלע בולט".

היסטוריה
--------

האי קיימן בראק, כמו גם האי הסמוך קיימן הקטן, התגלו על ידי כריסטופר קולומבוס במהלך מסעו הרביעי והאחרון, בשנת 1503, בעקבות רוחות עזות אשר סחפו את ספינתו מנתיבה המתוכנן. הספינה, שהפליגה מהיספניולה לפנמה נסחפה והגיעה לאיי קיימן. קולומבוס קרא לאיים בשם "לאס טורטוגס" ("Las Tortugas") בשל מספר הצבים הרב שראה על חופי האי.

בשנת 1585 הגיע אל האי סר פרנסיס דרייק אשר קרא לאי בשם "קיימנס" (מילה בשפת הקריב שמשמעה תמסח) וזאת בשל מספר רב של איגואנות שראה על האי ואשר זוהו בטעות כתמסחים.

במהלך המאה ה-16 וה-17 שימשו האיים כאתר עצירה לשודדי ים אשר נהגו להשתמש במימי בארות האי, ולצוד בו מזון.

כלכלה
-----

עיקר כלכלת האי מתבססת כיום על התיירות. האי מרכז צלילה פופולרי, וסביבו אתרי צלילה רבים ובהם אתר טביעה של פריגטה רוסית מסוג קוני אשר הועברה לצי הקובני, בשנת 1984, ובשנת 1996 נרכשה על ידי ממשלת איי קיימן ובספטמבר באותה שנה הוטבעה בסמוך לאי על מנת לשמש כאתר תיירות. ספינה זו ייחודית בכך שהיא הספינה הסובייטית היחידה אשר ניתן להגיע אליה בצלילת חופים. באי מסלולי הליכה לתיירים וכן אתרי טיפוס מצוקים. כמו כן משמש האי לתיירות דיג.

השכלה
-----

באי פועלים שני בתי ספר יסודיים, ובית ספר תיכוני אחד.

גלריה
-----

* "מערת העטלפים" שבאי"מערת העטלפים" שבאי
* חוף רחצה באיחוף רחצה באי
* אלמוגים בשונית לחופי האיאלמוגים בשונית לחופי האי
* החוף הדרומי מזרחי של האיהחוף הדרומי מזרחי של האי

קישורים חיצוניים
----------------

ויקישיתוף מדיה וקבצים בנושא **קיימן בראק** בוויקישיתוף
* אתר האינטרנט הרשמי של קיימן בראק

הערות שוליים
------------

1. ↑  About the Island. *itsyourstoexplore.com*
2. ↑  נתונים גאוגרפיים של קיימן בראק

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315130678
* WorldCat (עם VIAF): 315130678

 |
חברי המשלחת
תג המשלחת
**משלחת מס' 37** (באנגלית: **Expedition 37**) הייתה משלחת לתחנת החלל הבין-לאומית שפעלה מ-10 בספטמבר 2013 ועד ל-10 בנובמבר 2013. מפקד המשלחת היה פיודור יורצ'יחין מרוסיה. המשלחת פעלה במשך 60 ימים.

הרכב המשלחת
-----------

| שם | תפקיד | חללית הגעה | 10.09.2013–26.09.2013 | 26.09.2013–10.11.2013 | חללית חזרה | הערות |
| --- | --- | --- | --- | --- | --- | --- |
| רוסיהרוסיה פיודור יורצ'יחין | מפקד המשלחת | סויוז TMA-09M |  |  | סויוז TMA-09M | חבר משלחת מס' 36 ו-37. מפקד טיסה "סויוז TMA-09M" |
| ארצות הבריתארצות הברית קרן נייברג | מהנדסת טיסה | סויוז TMA-09M |  |  | סויוז TMA-08M | חברה משלחת מס' 36 ו-37 |
| איטליהאיטליה לוקה פרמיטנו | מהנדס טיסה | סויוז TMA-09M |  |  | סויוז TMA-09M | חבר משלחת מס' 36 ו-37. |
| רוסיהרוסיה אולג קוטוב | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ו-38. מפקד טיסה "סויוז TMA-10M" |
| רוסיהרוסיה סרגיי ריאזאנסקי | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ו-38. |
| ארצות הבריתארצות הברית מייקל הופקינס | מהנדס טיסה | סויוז TMA-10M |  |  | סויוז TMA-10M | חבר משלחת מס' 37 ומפקד משלחת מס' 38 |

פעילות המשלחת
-------------

פעילות המשלחת החלה ב-10 בספטמבר 2013 עם עזיבת חללית סויוז TMA-08M בה היה מפקד המשלחת מס' 36 פאבל וינוגרדוב וחלק מצוותו. בשלב ראשון המשלחת כללה 3 אנשים שהיו חלק של משלחמת מס' 36.

ב-26 בספטמבר לתחנת החל הגיע חללית סויוז TMA-10M שהתחברה למודול "פואיסק". הצוות הצטרף לצוות משלחת מס' 37 שגדל ל-6 שנאים.

ב-29 בספטמבר בעזרת זרוע רובוטי קנדארם2 צוות לכד חללית אספקה מדגם Cygnus COTS Demo. זו הייתה המשימה הראשונה של חללית אספקה זו שפותחה בהזמנת נאס"א. בהמשך חללית אספקה חוברה למודול Harmony של תחנת החלל וצוות החל בפירוק הציוד בהיקף של כ-700 ק"ג שהגיע עם החללית. ב-22 באוקטובר חללית אספקה שוחררה לטיסת החזרה לכדור הארץ. היא הועמסה בכ-1,300 ק"ג ציוד שלא היה בו צורך ואשפה.

ב-7 בנובמבר לתחנת החלל התחברה חללית סויוז TMA-11M. היא התחברה למודול "רסווט". צוות ששהה בתחנת החלל גדל ל-9 אנשים. באופן חריג עד ל-10 בנובמבר לתחנת החלל היו מחוברים 3 חלליות מאוישות מדגם "סויוז".

ב-9 בנובמבר בוצע פעילות חוץ-רכבית בה טופל ציוד בחלק החיצוני של תחנת החלל והותקן ציוד נוסף. כמו כן הוצא מחוץ לתחנת החלל לפיד אולימפי שהבוא בחללית "סויוז TMA-11M" הפעילות נמשכה כ-6 שעות והשתתפו בה ריאזנסקי וקוטוב.

חברי המשלחת ביצעו מספר רב של ניסויים מדעים בתחומים שונים.

ב-10 בנובמבר פיודור יורצ'יחין, לוקה פרמיטנו וקרן נייברג נכנסו לחללית סויוז TMA-09M וחזרו לכדור הארץ. אחריות על תחנת החלל עברה לפיודור יורצ'יחין שמונה למפקד משלחת מס' 38.

קישורים חיצוניים
----------------

ויקישיתוף מדיה וקבצים בנושא **משלחת מס' 37 לתחנת החלל הבין-לאומית** בוויקישיתוף
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 37 בתחנת החלל הבין-לאומית
* תאור משימה של חללית סיגנוס
* תאור טיסה של חללית סיגנוס

| תחנת החלל הבין-לאומית - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 • 62 • 63 • 64 • 65 • 66 • 67 • 68 • 69 • 70 |

 |
כתב יד על לוח.
כתב יד איסלנדי על דף שורות צהוב.
**כתב יד** הוא האופן שבו אדם כותב טקסט בידו, באמצעות עיפרון, עט, גיר וכדומה.

כתב יד מול דפוס
---------------

טבלת השוואה בין כתב היד היווני לצורת הדפוס שלו.
האבחנה בין טקסט מודפס לבין טקסט שנכתב בכתב יד חשובה בעיקר בתרבויות בהן קיים גם דפוס, למרות שגם בתרבויות לפני הגעת הדפוס היה הבדל בין כתיבה פורמלית ולא פורמלית.

לפני שהדפוס היה נגיש לכלל האוכלוסייה המונח כתב יד התייחס גם לעותק ידני של יצירה מקורית.

לעומת זאת, בעידן הדפוס נוספה משמעות הפוכה למונח כתב יד כאל מקור של יצירה כלשהי. במובן זה כתב יד יכול להיות גם מודפס.

סוגי כתב יד
-----------

כתב מחובר הוא כתב יד שבו האותיות מחוברות אחת לשנייה: הדבר נפוץ מאוד בשפות הנכתבות בכתב לטיני (למשל בגרמנית או אנגלית) או קירילי (למשל רוסית), ובערבית קיים חיבור בין האותיות גם בגרסאות מודפסות.

כתב עברי רהוט משמש כחלופה לכתב הארמי בכתיבה בכתב יד. ישנם המחברים אותיות מסוימות, אך הדבר אינו שגור ככלל.

הבדלים בין אישיים
-----------------

לכתב ידם של אנשים שונים יש לעיתים קרובות צורה שונה, ויש הרואים קשר בין כתב היד ואישיותו של אדם. אמונה זו משמשת יסוד לתאוריות שונות, שהבולטת בהן היא זו העומדת ביסוד הגרפולוגיה.

כתבי היד של לאונרדו דה וינצ'י מונים 13,000 דפים של רישומים וטקסט בכתב ראי.

כתב ידו של אדם משתנה לעיתים במהלך השנים. גרשם שלום תיאר את התרשמותו מכתב ידו של ש"י עגנון:

> 
> בתחילה עוד יכולתי לפענח את כתב-ידו במכתביו ובסיפורים, שנתן בידי לקריאה ואף לתרגום. ברם כבר ניכרו אז נטיותיו לעשות את כתב-ידו לכתב-סתרים, המדהים את עיני הקורא. ברבות הימים הגיעו הדברים לידי כך, שמרת אסתר, שעה שביקשה לעשות לך טובה, צירפה תעתיק למכתביו, להקל עליך את מלאכת הפענוח של כתב-הרזים, שהיה דומה יותר לנקודות של זבובים מאשר לאותיות עבריות.
> 
> 
> 
> — גרשם שלום, **דברים בגו**, הפרק "ימי עגנון בגרמניה", עמ' 468, הוצאת עם עובד, 1975
>

בעיות וקשיים בכתב יד
--------------------

כתב היד מחייב רכישה של מיומנות מוטורית לשם יצירתו.

מסיבה זו לאנשים בעלי בעיה גרפומוטורית או קושי בתיאום עין-יד יש בדרך כלל גם בעיה בכתב היד.

דיסגרפיה היא לקות למידה המאופיינת בפגיעה בכתב היד.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כתב יד** |

* חן מלול, הצצה לתעשיית הזיופים המשגשגת של כתבי יד מארצות ערב, בבלוג "הספרנים" של הספרייה הלאומית, 10 בינואר 2019
* ד"ר גיל לוריא, ניתן לזהות אם אדם משקר על פי כתיבתו, באתר הערוץ האקדמי
* Claire Suddath, Mourning the Death of Handwriting, *Time*, August 3, 2009
* כתב יד, באתר אנציקלופדיה בריטניקה (באנגלית)
**הסכם מוסקבה 1994** היה הסכם הפסקת אש והפרדת כוחות שנחתם בין גאורגיה לממשל הבדלני של אבחזיה במאי 1994 במסגרת הסכסוך הגאורגי-אבחזי.

ההסכם נחתם במוסקבה ב-14 במאי 1994. העדים להסכם היו האו"ם, הפדרציה הרוסית ונציגים מהארגון לביטחון ולשיתוף פעולה באירופה (OSCE). ההסכם קיבל גושפנקא רשמית בהחלטה 934 של מועצת הביטחון.

במסגרת ההסכם, שנחתם לאחר מספר סבבי שיחות משא ומתן עקרים בניהולו של שליח מיוחד של מזכ"ל האו"ם, הסכימו גאורגיה והבדלנים האבחזים על הפסקת האש ועל יצירת אזור חיץ מפורז. פריסת כוח שיפקח על קיום ההסכם הוטלה על כוח שמירת שלום של חבר המדינות בעזרתם של כוח המשקיפים של האו"ם (UNOMIG) שכבר היה מוצב בגאורגיה.

כוח שמירת השלום הרוסי היה אמור על פי ההסכם לפקח על יצירת התנאים שיביאו להחזרת הפליטים הגאורגים שגורשו מבתיהם במסגרת הטיהור האתני של גאורגים מאבחזיה. אולם למרות נוכחותו של כוח שמירת השלום הרוסי, רק מספר מועט של גאורגים שבו לביתם. יחד עם זאת הייתה שיבה של גאורגים לאזור המפורז במחוז גאלי שבאבחזיה שהייתה אסורה לכניסת הצבא האבחזי. החזרה הספונטנית למחוז הגובל בגאורגיה גופא ושהיה מאוכלס ברוב מגרלי (קבוצה אתנית של גאורגים), הביאה להיווצרותם של קבוצות גרילה גאורגיות חצי-צבאיות שנועדו במקור להגנה על התושבים שחזרו להתגורר במחוז. בסופו של דבר נכנס צבא אבחזיה והביא, בשנת 1998, במלחמה האבחזית השנייה, לגירוש מחודש של הגאורגים מהמחוז, תוך הפרה של הסכם מוסקבה.

הכרזת גאורגיה על ביטול ההסכם
----------------------------

בעקבות פלישת רוסיה לגאורגיה הודיע, בסוף אוגוסט 2008, השר לענייני רה-אינטגרציה של המחוזות הבדלניים של גאורגיה, תמור יעקובשווילי, בשם ממשלת גאורגיה, על "ביטול הסכם הפסקת האש והפרדת הכוחות". במקביל אישר הפרלמנט הגאורגי הסכם בעל שישה סעיפים שנחתם במעורבותו של נשיא צרפת ניקולא סרקוזי.

קישורים חיצוניים
----------------

* הסכם הפסקת האש והפרדת הכוחות, החלטת מועצת הביטחון של האו"ם 583, 17.5.1994, (באנגלית)
* החלטת מועצת הביטחון של האו"ם 934, 30.6.1994, (באנגלית)
* החלטת מועצת הביטחון של האו"ם 937, 21.7.1994, (באנגלית)

הערות שוליים
------------

1. ↑  ‏גאורגיה ביטלה את הסכם מוסקבה מ-14 במאי 1994, 29.8.2008, (ברוסית)
2. ↑  ‏גאורגיה נטשה את הסכם מוסקבה על הפסקת אש, 30.8.2008, "SOS גאורגיה", (באנגלית)

|  הסכסוך הגאורגי-אבחזי  |
| --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |
| מוקדי סכסוך | אבחזיה עילית • מחוז גאלי • טקווארצ'לי |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |
| אבחזים בסכסוך | סרגיי בגאפש • ולדיסלב ארדזינבה |
| ראו גם: היסטוריה של אבחזיה • היסטוריה של גאורגיה |
הרב **יחיאל מיכל זילבר** (נולד בח' בתשרי ה'תש"ד, 7 באוקטובר 1943) הוא ראש ישיבת זוויעהל בירושלים. בנוסף הוא מגיד שיעור בולט, שיעוריו על דף היומי בתלמוד בבלי מוקלטים במסגרת קול הדף וזוכים לאלפי האזנות. בעבר היה ראש ישיבת איתרי.

ביוגרפיה
--------

נולד בטבריה למשפחה של חסידי סלונים, ששהו בטבריה מעליית רבי מנחם מנדל מוויטבסק, בצעירותו למד בישיבות סלונים והיה תלמידו של הנתיבות שלום, ובישיבת סלבודקה. לאחר נישואיו עבר להתגורר בירושלים. שימש כראש ישיבה בישיבת איתרי ובישיבת פרשבורג, והוא ראש ישיבת זוויעהל ומלמד גם בישיבת תפארת ישראל שפתח חתנו הרב ישראל מאיר דרוק.

הוא מקפיד לסיים כל שנה בחג הסוכות את התלמוד בבלי והתלמוד ירושלמי בשביל זה הוא לומד מדי יום 7 דפי גמרא בתלמוד הבבלי ו 4 דפים בתלמוד הירושלמי וחוץ מזה הוא מסיים כל חודש את השישה סדרי משנה בשביל זה הוא לומד כל יום 18 פרקי משניות כך שכל שנה הוא עורך "סיום" על כל התורה. פתח בירושלים מוסד לילדים חרדיים בעלי לקויות למידה בשם לימודי ה'.

עם פתיחת קול הדף בתחילת שנות ה-80 החל להקליט את שיעוריו על דף היומי בתלמוד בבלי, שיעוריו מאופיינים בחיתוך דיבור ובבהירות והם נמסרים בעברית וגם ביידיש, כל שיעור הוא 60 דקות בדיוק והוא כולל את פירוש הגמרא והסוגיא ומפרשי הגמרא לפי הצורך. בנוסף הוא מוסר שעורים בפרשת שבוע המופיעים בקול הלשון והוציא מספר ספרים בשם "לב ים".

הרב עוסק אף בתורת הקבלה, ולמד אצל המקובל הרב יעקב משה הלל. בשנים עברו אף היה מופיע ביום ראש השנה בישיבת "אהבת שלום" לצורך כוונות בתקיעת שופר. 

### משפחתו

חתנו הוא הרב ישראל מאיר דרוק ראש ישיבת "תפארת ישראל".

חיבוריו
-------

כתב מספר ספרים בעיקר על סדר הגמרא:

* **לב ים** - שיעורים על מסכתות בש"ס
* **שיעורי היום** - ביאורים על דברי הגמרא בתוספת ביאורים מהאחרונים
* **בים דרך** - על ההפטרות, פרשת השבוע ומאמר בריאת העולם
* **בים דרך** - הגדה של פסח, ליקוטים מתורתו ומשיעוריו
* **טיפה מן הים** - על סדר פרשיות השבוע

קישורים חיצוניים
----------------

* אליעזר שולמן, מקליט שיעורים ב-2:30 לפנות בוקר. באתר COL.
* יחיאל מיכל זילבר (1943-), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007306728205171
* LCCN: n97050842
* VIAF: 60828933
* WorldCat: lccn-n97050842

 |
**אלגוריתם גאוס-לז'נדר** הוא אלגוריתם מהיר לחישוב קירובים של הקבוע המתמטי {\displaystyle \pi }, המבוסס על הממוצע האריתמטי-גאומטרי של שני מספרים. מספר הספרות המדויקות בהערכת הקבוע מוכפל בכל צעד, ובעזרת מחשב מודרני האלגוריתם מאפשר לחשב מיליארדי ספרות, ואף יותר.

אלגוריתם זה, ודומים לו, נחקרו על ידי קרל פרידריך גאוס ואדריאן-מארי לז'נדר בראשית המאה ה-19. האלגוריתם איטרטיבי מטבעו, ומבוסס על החלפה חוזרת של שני מספרים בממוצעים האריתמטי והגאומטרי שלהם. 

הגרסה השנייה המוצגת כאן ידועה כ"אלגוריתם בראנט-סלאמין", בשל העובדה שהאלגוריתם נתגלה מחדש, באופן בלתי תלוי, על ידי מדען המחשבים ריצ'רד בראנט והמתמטיקאי יוג'ין סלאמין ב-1975.

האלגוריתם של גאוס
-----------------

ב-1800, חקירותיו של גאוס על הממוצע האריתמטי גאומטרי הובילו אותו לגלות את הנוסחה הנפלאה:

{\displaystyle \sum \_{k=0}^{\infty }2^{k}({a\_{k}}^{2}-{b\_{k}}^{2})=1-{\frac {2M^{2}}{\pi }}}

כאשר {\displaystyle a\_{0}=1,b\_{0}={\frac {1}{\sqrt {2}}}} ו-{\displaystyle M} הוא הממוצע האריתמטי-גאומטרי של {\displaystyle a\_{0}} ו-{\displaystyle b\_{0}}.

תיאור אלגוריתם בראנט סלאמין
---------------------------

**אתחול האלגוריתם** מתבצע על ידי מתן הערכים ההתחלתיים

{\displaystyle a\_{0}=1\qquad b\_{0}={\frac {1}{\sqrt {2}}}\qquad t\_{0}={\frac {1}{4}}\qquad p\_{0}=1}
**השלב האיטרטיבי**, בו חוזרים ומעדכנים את ערכי הפרמטרים בנוסחאות הבאות עד השגת מספר הספרות הרצוי:  
 
(עד שההפרש בין {\displaystyle \ a\_{n},b\_{n}} קטן מערך רצוי)

{\displaystyle a\_{n+1}={\frac {a\_{n}+b\_{n}}{2}}\,}
{\displaystyle b\_{n+1}={\sqrt {a\_{n}b\_{n}}}\,}
{\displaystyle t\_{n+1}=t\_{n}-p\_{n}(a\_{n}-a\_{n+1})^{2}\,}
{\displaystyle p\_{n+1}=2p\_{n}\,}
**בתום השלב האיטרטיבי** מחושב הקירוב ל-π בעזרת הפרמטרים {\displaystyle \ a\_{n},b\_{n},t\_{n}} לעיל, על ידי הנוסחה:  

{\displaystyle \pi \approx {\frac {(a\_{n}+b\_{n})^{2}}{4t\_{n}}}\,}

  

ארבע ההצבות הראשונות בנוסחה נותנות:

```
...3.14
...3.1415926
...3.141592653589793238
...3.1415926535897932384626433832795028841971
```

לקריאה נוספת
------------

* ,PI and the AGM: A Study in Analytic Number Theory and Computational Complexity, Jonathan M. Borwein, Peter B. Borwein. 1987.

קישורים חיצוניים
----------------

* אלגוריתם גאוס-לז'נדר, באתר MathWorld (באנגלית)
**Live and Let Die** (בעברית: **חיה ותן למות**) הוא סינגל מאת להקת הרוק הבריטית פול מקרטני וכנפיים, אשר שוחרר ב-1 ביוני 1973. השיר שימש כשיר הנושא של הסרט "חיה ותן למות", השמיני בסדרת סרטי ג'יימס בונד. השיר זכה להצלחה רבה, הגיע למקומות גבוהים במצעדי הפזמונים ברחבי העולם, והיה מועמד לפרסים רבים. השיר נחשב עד היום לאחד משיריו הידועים של מקרטני, ולאחד משירי הבונד הטובים ביותר בכל הזמנים.

כתיבה
-----

עוד לפני שהסתיימה כתיבת התסריט של חיה ותן למות, החלו המפיקים הארי זלצמן ואלברט ברוקולי לחפש מבצע לשיר הנושא. זלצמן היה מעוניין בשירלי באסי או בתלמה יוסטון, אולם ברוקולי החליט לפנות לפול מקרטני. מקרטני, ששנתיים לפני כן הקים יחד עם אשתו לינדה את להקת "כנפיים", ביקש מברוקולי לשלוח לו עותק של הרומן "חיה ותן למות" מאת איאן פלמינג. מקרטני התרשם מאוד מהספר וכתב את השיר במהירות. לצורך הפקת השיר התאחד מקרטני עם חברו מימי הביטלס ג'ורג' מרטין.

"חיה ותן למות" היה שיר הבונד הראשון מסוגת הרוק. במהלך הסרט מופיעה גם גרסה אחרת של השיר, אשר מבוצעת במועדון בהארלם בידי הזמרת בי ג'יי ארנאו.

קבלה
----

השיר היה שיר הבונד המצליח ביותר עד אותה תקופה. הוא הגיע למקום הראשון בשלושה ממצעדי המוזיקה בארצות הברית, ולמקום השני בבילבורד הוט 100. במצעד הסינגלים הבריטי הגיע השיר למקום התשיעי. השיר גם היה שיר הבונד הראשון שהיה מועמד לפרס אוסקר לשיר המקורי הטוב ביותר. עד ימינו נחשב השיר לאחד משירי הבונד הטובים ביותר. השיר נחשב גם לאחד משיריו הבולטים ביותר של מקרטני, והוא נהג לסיים אתו את הופעותיו.

להקת Guns N' Roses ביצעה גרסת כיסוי לשיר באלבומה Use Your Illusion I משנת 1991.

קישורים חיצוניים
----------------

* 
* מידע על היצירה "Live and Let Die" באתר מיוזיק בריינז

* מידע על הסינגל "Live and Let Die" באתר מיוזיק בריינז

* מידע על הקומפוזיציה "Live and Let Die" באתר AllMusic

* מידע על היצירה "Live and Let Die" באתר Discogs

* מילות השיר "Live and Let Die" באתר Genius

* גרסאות נוספות ל"Live and Let Die" באתר SecondHandSongs

הערות שוליים
------------

1. ↑  Benitez, Vincent P. (2010). The Words and Music of Paul McCartney: The Solo Years. Santa Barbara, Calif.: Praeger. p. 50.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: b874afa8-15f5-403c-9ff7-bb4aa0c6bd4e
* MusicBrainz work: eff5007f-e7e4-3487-baac-e67bd7a10598

 |
**ויסנס רץ' אי פלומיר** (בקטלאנית: **Vicenç Reig i Falomir** ;‏ 1866/7 - 18 בדצמבר 1918) היה שוער כדורגל קטלאני ששיחק בברצלונה בין 1900 ל-1903. ב-1908 היה נשיא המועדון, תפקיד אותו מילא במשך 22 ימים, פרק הזמן הקצר ביותר לנשיא בהיסטוריית המועדון.

קריירה כשחקן
------------

שחקני ברצלונה שזכו בקופה ברצלונה ב-1903:   
 עומדים: וידאל, רץ', טרדס וליובט;   
יושבים: לסלטה, האריס, גאמפר, ויטי, מייר, שטיינברג ואוסו.
בצעירותו עסק רץ', יליד בוריול שבספרד, בספורט, בעיקר ברכיבת אופניים ובכדוריד בסקי, ענף ספורט שדורש כישרון עם הידיים. בזכות כך הצליח לעשות את המעבר לכדורגל כשוער, ובסתיו 1900, כשהיה בן 33 או 34, הצטרף לברצלונה כשוערה.

רץ' עמד בשערה בשתי המהדורות הראשונות של קופה מקאיה, תחרות הכדורגל המסודרת הראשונה בספרד, שהוכרה מאוחר יותר כאליפות קטלוניה. לאחר שהגיעה לגמר ב-1901, זכתה ברצלונה בתואר ב-1902 - היה זה התואר הראשון בהיסטוריית המועדון. במהדורה זו ניצחה ברצלונה את כל 8 משחקיה, תוך שהיא מבקיעה 60 שערים וסופגת שניים בלבד. בהמשך השנה השתתף עם הקבוצה בגביע המלך דון חואן קרלוס הראשון, שהפך מאוחר יותר לטורניר הגביע הרשמי של ספרד. ב-13 במאי 1902 שיחק רץ' בחצי הגמר נגד ריאל מדריד, שהיה למעשה הקלאסיקו הראשון בהיסטוריה, והוא היה שותף לניצחון קבוצתו 3-1. בגמר הפסידה ברצלונה לביסקאיה.

ב-1903 זכה רץ' עם ברצלונה בתואר נוסף, גביע ברצלונה, שמאוחר יותר הוכר כמהדורה הרביעית של אליפות קטלוניה. בסך הכול, השתתף ב-40 משחקים במדי ברצלונה.

נשיא ברצלונה
------------

ב-1908 היה מועדון הכדורגל ברצלונה בתקופתו הקשה ביותר והיה קרוב לסגירה. מספר שחקנים מובילים עזבו ולא נמצאו להם מחליפים. המועדון לא הצליח לזכות באף תואר מאז אליפות קטלוניה של 1905. מצבו הכלכלי הידרדר, והיו רק 38 חברי מועדון. בישיבת חברי המועדון ב-11 בנובמבר נבחר רץ' לשמש נשיא המועדון, כמחליף של ז'ולי מריאל. רץ', שראה שהוא לא מצליח לשנות את המצב, כינס ישיבה מיוחדת ב-2 בדצמבר, בה נכחו 20 חברי מועדון בלבד. בישיבה הודיע על התפטרותו, 22 ימים בלבד לאחר שהחל בתפקיד. זהו פרק הזמן הקצר ביותר עבור נשיא ברצלונה בהיסטוריית המועדון. החליפו ז'ואן גאמפר, שעמד לראשונה כנשיא המועדון מאז עזר להקימו כ-10 שנים לפני כן. גאמפר הצליח להרים את המועדון ולהצילו מסגירה. רץ' נשאר במועדון, בצוות של חברי הנהלה שתפקידם היה לבחור את השחקנים שישתתפו בכל משחק.

ויסנס הלך לעולמו ב-1918 בברצלונה.

תארים
-----

### ברצלונה

* קופה מקאיה 1902
* גביע ברצלונה 1903

לקריאה נוספת
------------

* אנטוני קלוזה, Diccionari del Barça ‏ (1999),‏ ISBN 8441201269

קישורים חיצוניים
----------------

ויקישיתוף מדיה וקבצים בנושא **ויסנס רץ'** בוויקישיתוף

* ויסנס רץ' במדור הנשיאים של מועדון הכדורגל ברצלונה
* Vicente Reig, presidente del FC Barcelona en 1908, recupera su identidad,‏ David Salinas,‏ ספורט, 3 בנובמבר 2016

הערות שוליים
------------

1. ↑  לעיתים נקרא בשם הספרדי "ויסנטה" (Vicente)
"Wish You Were Here" הוא שיר של להקת הרוק האנגלית פינק פלויד. השיר פורסם ב-1975 כשיר הנושא של אלבום ששמו כשם השיר. דייוויד גילמור ורוג'ר ווטרס כתבו את השיר במשותף, וגילמור משמש בו כסולן.

בשנת 2021, השיר דורג במקום ה-302 ברשימת 500 השירים הגדולים בכל הזמנים של המגזין רולינג סטון.

הרכבה
-----

בגרסת האלבום המקורית, השיר יוצא מ-"Have a Cigar" כאילו היה מרדיו מכוון בתחנה אחת, דרך כמה אחרים (כולל מחזה רדיו ואחד שמנגן את ההתחלה של הסוף של הסימפוניה הרביעית של צ'ייקובסקי) ולבסוף לתחנה חדשה שבה "Wish You Were Here" מתחיל. הרדיו הוקלט ברדיו של דייוויד גילמור. הוא ביצע את ההקדמה על גיטרת 12 מיתרים, ועיבד את זה כדי שזה ישמע כאילו זה מרדיו AM, ולאחר מכן עשה צליל שיגרום לזה להשמע יותר אקוסטי. קטע זה היה מעורב בקול כאילו גיטריסט הקשיב לרדיו וניגן יחד עם זה. כאשר החלק האקוסטי הופך מורכב יותר, "שידור הרדיו" נמוג וקולו של גילמור נכנס, והלהקה מצטרפת אליו.

משתתפים
-------

* דייוויד גילמור - גיטרות אקוסטיות של 6 ו-12 מיתרים, גיטרת פדלים מפלדה, אפקטי קול, שירה וקולות רקע, שירת סקאט
* ניק מייסון - תופים, אפקטי קול
* רוג'ר ווטרס - בס, אפקטי קול
* ריצ'רד רייט - פסנתר סטיינוויי, מינימוג

גרסאות כיסוי
------------

הזמרת האמריקאית מיילי סיירוס ביצעה גרסת כיסוי לשיר ב-25 באפריל 2020 כחלק מפרקי העונה ה-45 של התכנית סאטרדיי נייט לייב שצולמו מבתי המשתתפים בשל מגפת הקורונה.

קישורים חיצוניים
----------------

* מידע על היצירה "Wish You Were Here" באתר מיוזיק בריינז
* מידע על הקומפוזיציה "Wish You Were Here" באתר AllMusic
* גרסאות נוספות ל"Wish You Were Here" באתר SecondHandSongs

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 4c776465-ac6b-3d7d-8fd0-c91bf8e89322

 |